РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 1

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 16 януари 2019 г.  

Днес, 16 януари 2019 г.  от 11,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА 
АТАНАСКА ДИШЕВА 
БОРЯНА ДИМИТРОВА   - отсъства
ДРАГОМИР КОЯДЖИКОВ  
КРАСИМИР ШЕКЕРДЖИЕВ  

От администрацията на Висшия съдебен съвет присъства експертният сътрудник към комисията: Галина Хаджиева - старши експерт - отдел „САОД“.

Заседанието протече при следния дневен ред:
1.  Обсъждане на резултатите от проведеното анкетно проучване за оценка на методологията за измерване на отделните видове дела и преписки и за отчитане на допълнителните служебни задължения на съдиите.
2.  Писмо изх. № РД-09-619/03.12.2018 г. от административния ръководител на Районен съд - Дупница относно прекратяване  командироването на съдия Светослав Пиронев в Районен съд – София.
3. Писмо изх. № 303/10.12.2018 г. от административния ръководител на Районен съд – Кула относно изясняване подсъдността на дела, свързани със село Милчина лъка и с. Медешевци.
4. Писмо изх. № РД-10-2927/18.12.2018 г. от  и.ф. административен ръководител на Районен съд – Девня относно определяне съдебния район на с. Падина, община Девня.
5. Писмо изх. № 4312/20.12.2018 г. от и.ф. административен ръководител на Административен съд – София област относно  допълване кодовете и определяне на  коефициенти за тежест на дела, които ще  бъдат разглеждани от Административен съд – София  област след промяна на подсъдността по  АПК.
6. Писмо изх. № 260/14.01.2019 г. от  административния ръководител на Районен съд – Шумен относно статистически кодове за отчитане  на постъпилите в районен съд жалби срещу  законността на задържането във  връзка с чл. 72, ал. 4 ЗМВР, в сила от 01.01.2019 г. /обн. ДВ, бр. 77/18.09.2018/.
7. Писмо Вх. № 15133/13.11.2017 г. от Екатерина Николова - съдия в Районен съд Благоевград относно даване на указания  във връзка с приложението на  Индекси за резултатите от инстанционна проверка на съдебните актове по граждански  и наказателни дела.
 
 По дневния ред: 

1. ОТНОСНО: Обсъждане на резултатите от проведеното анкетно проучване за оценка на методологията за измерване на отделните видове дела и преписки и за отчитане на допълнителните служебни задължения на съдиите.
   		
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
1.1.	Приема за сведение резултатите от проведеното анкетно проучване за оценка на методологията за измерване на отделните видове дела и преписки и за отчитане на допълнителните служебни задължения на съдиите.
1.2.	Възлага на техническия сътрудник на КСКНСС да подготви   комплект материали за всеки от членовете на Съдийската колегия към Висшия съдебен съвет, съдържащ:
-  Анализ на данните, събирани чрез системата за изчисляване на натовареността на съдиите, приет от  Съдийската колегия на ВСС с решение по Протокол № 38/02.10.2017 г.; 
- Обобщение на постъпили становища от съдилищата относно Системата за изчисляване на натовареността на съдилищата, във връзка с решение по Протокол № 2/31.01.2018 г. на КСКНСС;
-   Предложение от Красимир Шекерджиев – член на ВСС, за създаване на нова система за измерване на натовареността;
          -    Презентация от Калин Калпакчиев – съдия в Апелативен съд – София на въведената в действие СИНС;
- Предложение от съдия  Игнат Колчев – председател на Административен съд – Смолян и съдия Любен Хаджииванов – председател на  Окръжен съд – Смолян за система за изчисляване на натовареността.
-  Резултатите от проведеното анкетно проучване за оценка на методологията за измерване на отделните видове дела и преписки и за отчитане на допълнителните служебни задължения на съдиите, в изпълнение на проект: BG05SF0P001-3.001-0011-С02 - „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“, който да им  бъде предоставен за запознаване.
- Аналитичен доклад от проведено допитване по дейност 1, част „Съдии“ по проект: BG05SF0P001-3.001-0011-С02 - „Въвеждане на система за наблюдение и регулиране на натовареността на магистратите и съдебната администрация, създаване на стандарт за условията на труд в органите на съдебната власт и повишаване на ефективността на работата им“, които материали да им  бъдат предоставени за запознаване.

1.3. Намира за необходимо провеждането на среща с представители на „Информационно обслужване“ АД, в качеството на изпълнител по обществената поръчка с предмет: „Разработване на Единна информационна система на съдилищата” по проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“, с оглед изясняване на въпроса - до кога е възможно да бъдат направени промени в Правилата за определяне натовареността на съдиите, съгласно етапите в техническото  задание по проекта, в случай че се налагат промени в Системата за измерване на натовареността.
1.4. Да се изготви писмо до изпълнителния директор на „Информационно обслужване“ АД с искане за определяне на представители от експертния екип по разработване на Единна информационна  система на съдилищата, които да вземат  участие в работна среща с членовете на Комисия „Съдебна карта, натовареност и съдебна статистика“, като датата и часа  на срещата ще бъдат определени   допълнително.
1.5. Да се внесат в заседание на Съдийската колегия към ВСС материалите  по т. 1.2, с предложение за обсъждане на въпроса относно начина за изчисляване на натовареността на съдиите. 

2. ОТНОСНО: Писмо изх. № РД-09-619/03.12.2018 г. от административния ръководител на Районен съд - Дупница относно прекратяване  командироването на съдия Светослав Пиронев в Районен съд – София.   	
	
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
2.1.	Да се изиска от административния ръководител на Районен съд – Дупница в срок до 21.01.2019 г. да представи отчет за дейността на съда за 2018 г. и справка за действителна средномесечна натовареност на гражданските съдии, на която се е позовал  в искането си за прекратяване командироването на съдия Светослав Пиронев.
2.2.	Отлага  разглеждането на точката за следващо заседание на Комисията, след получаване на  изисканите материали от Районен съд – Дупница.

3. ОТНОСНО: Писмо изх. № 303/10.12.2018 г. от административния ръководител на Районен съд – Кула относно изясняване подсъдността на дела, свързани със село Милчина лъка и село Медешевци.
   		
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	3.1. Приема за сведение писмо изх. № 303/10.12.2017 г. от административния ръководител на Районен съд – Кула относно изясняване подсъдността на дела, свързани със село Милчина лъка и село Медешевци.
3.2.	Приема за сведение Доклад от Галина Хаджиева - старши експерт, отдел „САОД“, АВСС относно изясняване подсъдността на дела, свързани със село Милчина лъка и село Медешевци.
3.3.	Да се отговори на административния ръководител на Районен съд – Кула, че след анализ на относимите документи в хронологичен ред, е установено, че не е настъпила промяна в подсъдността на с. Милчина лъка и с. Медешевци и съгласно актуалната снимка на съдебната карта на Република България, двете села попадат в съдебния район на Районен съд -  Видин.
3.4.	Да се отрази подсъдността на с. Милчина лъка и с. Медешевци в сайта на ВСС, раздел „Органи на съдебната власт“, подраздел „Съдебни райони“ към съдебния район на Районен съд - Видин.

4. ОТНОСНО: Писмо изх. № РД-10-2927/18.12.2018 г. от  и.ф. административен ръководител на Районен съд – Девня относно определяне съдебния район на село Падина, община Девня.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
4.1. Приема за сведение изх. № РД-10-2927/18.12.2018 г. от  и.ф. административен ръководител на Районен съд – Девня относно определяне съдебния район на село Падина, община Девня.
	4.2. Приема за сведение Доклад от Галина Хаджиева – старши експерт в отдел „САОД“, АВСС относно определяне съдебния район на село Падина, община Девня.
	4.3. Уведомява административния ръководител на Районен съд – Девня, че след анализ на относимите документи в хронологичен ред, е установено, че не е настъпила промяна в подсъдността на село Падина и съгласно актуалната снимка на съдебната карта на районните съдилища, село Падина попада в съдебния район на Районен съд – Варна. Съгласно чл. 62 ЗСВ, районите на районните, окръжните, административните, военните и апелативните съдилища могат да не съвпадат с административно-териториалното деление на страната, поради което заради извършената промяна в административно-териториалната принадлежност на  село Падина  към Община Девня не следва автоматична промяна  на съдебния район на село Падина към Районен съд – Девня.  
4.4. Да се изпрати препис от решението по т. 4.1. на  административния ръководител на Районен съд – Девня.
 
5. ОТНОСНО: Писмо изх. № 4312/20.12.2018 г. от и.ф. административен ръководител на Административен съд – София област относно  допълване кодовете и определяне на  коефициенти за тежест на дела, които ще  бъдат разглеждани от Административен съд – София  област след промяна на подсъдността по  АПК.
   		
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
5.1. Приема за сведение писмо изх. № 4312/20.12.2018 г. от и.ф. административен ръководител на Административен съд - София област относно  допълване кодовете и определяне на  коефициенти за тежест на дела, които ще  бъдат разглеждани от Административен съд – София  област след промяна на подсъдността по  АПК.
5.2. Отлага  разглеждането на точката за следващо заседание на Комисията, за формиране персоналния състав на работната група, на която да бъде възложено да изготви мотивирано предложение относно допълване кодовете и определяне на  коефициенти за тежест на дела, които ще  бъдат разглеждани от Административен съд – София  област след промяна на подсъдността по  АПК.
5.3. Възлага на Атанаска Дишева – заместник председател на КСКНСС да предложи съдии, които да бъдат поканени в състава на работната група по административни дела.
 6. ОТНОСНО: Писмо изх. № 260/14.01.2019 г. от  административния ръководител на Районен съд – Шумен относно статистически кодове за отчитане  на постъпилите в районен съд жалби срещу  законността на задържането във  връзка с чл. 72, ал. 4 ЗМВР, в сила от 01.01.2019 г. /обн. ДВ, бр. 77/18.09.2018 г/.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
6.1. Приема за сведение писмо изх. № 260/14.01.2019 г. от  административния ръководител на Районен съд - Шумен относно статистически код за разпределяне на образуваните дела във връзка с  постъпилите в районен съд жалби срещу  законността на задържането.
	6.2. Приема за сведение Доклад от Галина Хаджиева – старши експерт в отдел „САОД“, АВСС относно определяне на статистически код за отчитане  на постъпилите в районен съд жалби срещу  законността на задържането, във  връзка с чл. 72, ал. 4 ЗМВР, в сила от 01.01.2019 г.
6.3. Указва на административните ръководители на районните съдилища, делата във връзка с  постъпилите жалби срещу  законността на задържането да се образуват и разпределят със статистически код 4260 от Номенклатурата на статистическите кодове за наказателни дела.
	6.4. Да се изпрати препис от решението по т. 6.3 на   административните ръководители на районните съдилища, за сведение и изпълнение.

7. ОТНОСНО: Писмо Вх. № 15133/13.11.2017 г. от Екатерина Николова - съдия в Районен съд Благоевград относно даване на указания  във връзка с приложението на  Индекси за резултатите от инстанционна проверка на съдебните актове по граждански  и наказателни дела.
 
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	7.1. Приема  за сведение писмо Вх. № 15133/13.11.2017 г. от Екатерина Николова - съдия в Районен съд Благоевград относно даване на
указания  във връзка с приложението на  Индекси за резултатите от инстанционна проверка на съдебните актове по граждански  и наказателни дела.
	7.2. Възлага на Даниела Марчева и Атанаска Дишева и да изготвят предложение за промяна в съществуващия индекс за отчитане резултатите от инстанционна проверка на съдебните актове по граждански  и наказателни дела.
	7.3. Предложението по т. 7.2. да се докладва в следващо заседание на Комисията.
	7.4.  Да се изпрати препис от решението  по т. 7 на съдия Екатерина Николова. 

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:   
                                      /п/         
     
ДАНИЕЛА МАРЧЕВА